*PRIMER DOPISA ZAPOSLENIM*

*Spoštovane sodelavke in sodelavci.*

*Z izplačilom plač v mesecu oktobru nekoliko spreminjamo plačne izpiske. Da bodo bolj pregledni, vam po novem na vrhu plačnega izpiska posebej navajamo 5 ključnih podatkov:*

1. ***Skupni znesek plače****, ki vam pove, kolikšna je vaša plača v celoti (z vsemi prispevki in davki, brez povračila za prehrano in prevoz), torej kolikšen je vaš zaslužek v celoti.*
2. ***Vsi davki in prispevki****, v katerih so vštete vse dajatve, ki jim po zakonu v vašem imenu v podjetju odštejemo od skupnega zneska vaše plače in jih nakažemo različnim državnim oziroma javnim blagajnam, pri čemer vam posebej navajamo:*
   1. ***Pokojninsko in invalidsko zavarovanje****, ki vam pove, koliko smo skupaj od vaše plače po zakonu vplačali za vašo bodočo pokojnino,*
   2. ***Zdravstveno zavarovanje****, ki vam pove, koliko smo skupaj od vaše plače  po zakonu vplačali za zdravstvo oziroma za vaše potencialno zdravljenje.*
3. ***Neto plača****, ki vam jo - poleg povračila za prevoz na delo in prehrano – nakažemo na vaše osebne račune.*

*Iz teh podatkov boste torej lahko poslej vsak mesec videli, kakšna je razlika med vašim celotnim zaslužkom in neto plačo, ki vam je nakazana na osebni račun. Obenem pa tudi, koliko vsak mesec po zakonu od vaše celotne plače odštejete za vašo bodočo pokojnino in zdravljenje.*

*S spoštovanjem.*

*PODPIS*